CELEX: 32016R1121
Language: mt
Date: 2016-07-11
Title: Regolament tal-Kummissjoni (UE) 2016/1121 tal-11 ta' Lulju 2016 li jemenda l-Anness V tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi (Test b'rilevanza għaż-ŻEE)

12.7.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 187/4
               
            REGOLAMENT TAL-KUMMISSJONI (UE) 2016/1121
      tal-11 ta' Lulju 2016
      li jemenda l-Anness V tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1223/2009 tal-Parlament Ewropew u tal-Kunsill tat-30 ta' Novembru 2009 dwar il-prodotti kożmetiċi (1), u b'mod partikolari l-Artikolu 31 (2) tiegħu,
      Billi:
      
                  (1)
               
               
                  Is-sustanza Idroklorur tal-etil-N-alfa-dodekanojl-L-arġinat, li ngħatat l-isem Ethyl Lauroyl Arginate HCl skont in-Nomenklatura Internazzjonali tal-Ingredjenti Kożmetiċi (INCI), bħalissa tinsab irregolata fl-entrata 197 tal-Anness III u fl-entrata 58 tal-Anness V tar-Regolament (KE) Nru 1223/2009. Taħt l-entrata 58 tal-Anness V, l-Ethyl Lauroyl Arginate HCl hija awtorizzata bħala preservattiv fi prodotti kożmetiċi, ħlief il-prodotti tax-xofftejn, il-prodotti orali u l-prodotti sprej, f'konċentrazzjoni massima ta' 0,4 % w/w.
               
            
                  (2)
               
               
                  Il-Kumitat Xjentifiku dwar is-Sikurezza tal-Konsumatur (SCCS) adotta opinjoni xjentifika dwar is-sikurezza tal-Etil Lawrojl Arġinat HCl fi prodotti orali fid-19 ta' Settembru 2013 (li ġiet riveduta fit-12 ta' Diċembru 2013) (2) u addendum għal dik l-opinjoni fis-16 ta' Diċembru 2014 (li ġie rivedut fil-25 ta' Marzu 2015) (3).
               
            
                  (3)
               
               
                  L-SCCS ikkonkluda li l-Etil Lawrojl Arġinat HCl hija sikura għall-użu bħala preservattiv fi prodotti għat-tlaħliħ tal-ħalq f'konċentrazzjoni massima ta' 0,15 % w/w, iżda mhux fi prodotti orali b'mod ġenerali. L-SCCS qies ukoll li l-istimi ta' esponiment issuġġerew li d-doża aċċettabbli ta' kuljum għat-tfal ta' bejn tlieta u disa' snin tista' tinqabeż, meta jiżdiedu l-esponiment għall-ikel u l-esponiment għall-kożmetiċi. Għaldaqstant, l-SCCS ikkonkluda li l-użu kontinwu tal-Etil Lawrojl Arġinat HCl bħala preservattiv fi prodotti għat-tlaħliħ tal-ħalq f'dik il-konċentrazzjoni mhuwiex sikur għat-tfal.
               
            
                  (4)
               
               
                  Fid-dawl ta' dik l-opinjoni tal-SCCS, il-Kummissjoni tqis li l-Etil Lawrojl Arġinat HCl għandha tkun awtorizzata għall-użu bħala preservattiv sa konċentrazzjoni massima ta' 0,15 % w/w fi prodotti għat-tlaħliħ tal-ħalq, ħlief għat-tfal taħt l-età ta' għaxar snin.
               
            
                  (5)
               
               
                  Għaldaqstant, ir-Regolament (KE) Nru 1223/2009 għandu jiġi emendat skont dan.
               
            
                  (6)
               
               
                  Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Prodotti Kożmetiċi,
               
            ADOTTAT DAN IR-REGOLAMENT:
      Artikolu 1
      L-Anness V tar-Regolament (KE) Nru 1223/2009 huwa emendat skont l-Anness ta' dan ir-Regolament.
      Artikolu 2
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-11 ta' Lulju 2016.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 342, 22.12.2009, p. 59.
      
         (2)  SCCS/1519/13, http://ec.europa.eu/health/scientific_committees/consumer_safety/docs/sccs_o_138.pdf.
      
         (3)  SCCS/1543/14, http://ec.europa.eu/health/scientific_committees/consumer_safety/docs/sccs_o_166.pdf.
      
         ANNESS
         L-entrata 58 tal-Anness V tar-Regolament (KE) Nru 1223/2009 hija sostitwita b'dan li ġej:
         
            
                        Nru ta' Ref.
                     
                     
                        Identifikazzjoni tas-sustanza
                     
                     
                        Kundizzjonijiet
                     
                     
                        Liema kliem għandu jintuża fil-kundizzjonijiet tal-użu u t-twissijiet
                     
                  
                        Isem kimiku/INN
                     
                     
                        Isem tal-Glossarju ta' Ingredjenti Komuni
                     
                     
                        Numru CAS
                     
                     
                        Numru KE
                     
                     
                        Tip ta' prodott, Partijiet tal-ġisem
                     
                     
                        Konċentrazzjoni massima fi preparazzjoni lesta għall-użu
                     
                     
                        Oħrajn
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        “58
                     
                     
                        Idroklorur tal-etil-N-alfa-dodekanojl-L-arġinat (*)
                        
                     
                     
                        Ethyl Lauroyl Arginate HCl
                     
                     
                        60372-77-2
                     
                     
                        434-630-6
                     
                     
                        
                                    (a)
                                 
                                 
                                    Prodotti għat-tlaħliħ tal-ħalq
                                 
                              
                     
                        
                                    (a)
                                 
                                 
                                    0,15 %
                                 
                              
                     
                        
                                    (a)
                                 
                                 
                                    Ma għandux jintuża fi preparazzjonijiet għal tfal taħt l-10 snin
                                 
                              
                     
                        
                                    (a)
                                 
                                 
                                    Ma għandux jintuża għal tfal taħt l-10 snin
                                 
                              
                  
                        
                                    (b)
                                 
                                 
                                    Prodotti oħrajn
                                 
                              
                     
                        
                                    (b)
                                 
                                 
                                    0,4 %
                                 
                              
                     
                        
                                    (b)
                                 
                                 
                                    Ma għandux jintuża fi prodotti tax-xofftejn, prodotti orali (minbarra prodotti għat-tlaħliħ tal-ħalq), u prodotti sprej
                                 
                              
                  
         
            (*)  Għal użi oħrajn għajr il-preżervattivi, ara l-entrata Nru 197 tal-Anness III.”